РЕГЛАМЕНТ (ЕС) № 1298/2009 НА КОМИСИЯТА
от 18 декември 2009 година
относно публикуване за 2010 г. на въведената с Регламент (ЕИО) № 3846/87 номенклатура на селскостопанските продукти, подлежащи на възстановявания при износ
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
като взе предвид Регламент (ЕИО) № 3846/87 на Комисията от 17 декември 1987 г. за въвеждане на номенклатура на селскостопанските продукти, подлежащи на възстановявания при износ (2), и по-специално член 3, параграф 4 от него,
като има предвид, че:
(1)
Следва да се публикува пълната версия на номенклатурата за възстановявания, която влиза в сила на 1 януари 2010 г., както произтича от нормативните разпоредби относно режима на износ на селскостопански продукти.
(2)
Поради това Регламент (ЕО) № 1344/2008 на Комисията от 23 декември 2008 г. относно публикуване за 2009 г. на въведената с Регламент (ЕИО) № 3846/87 номенклатура на селскостопанските продукти, подлежащи на възстановявания при износ (3), следва да бъде отменен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3846/87 се изменя, както следва:
1.
Приложение I се заменя с текста от приложение I към настоящия регламент.
2.
Приложение II се заменя с текста от приложение II към настоящия регламент.
Член 2
Регламент (ЕО) № 1344/2008 се отменя.
Член 3
Настоящият регламент влиза в сила на 1 януари 2010 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 декември 2009 година.